**NASTAVNI ZAVOD ZA HITNU MEDICINU**

**VARAŽDINSKE ŽUPANIJE**

**Franje Galinca 4, V A R A Ž D I N**

Broj RKP-a: **47502**

OIB: **01394815148**

Matični broj: **02844362**

Razina: **31**

Šifra djelatnosti: **8622**

Razdjel: **000**

Varaždin, 06.10.2022.

**OBRAZLOŽENJE PRIJEDLOGA FINANCIJSKOG PLANA ZA 2023. GODINU I PROJEKCIJA PLANA ZA 2024. I 2025. GODINU**

Financijski plan je akt Nastavnog zavoda za hitnu medicinu Varaždinske županije kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski plan se donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

OBRAZLOŽENJE OPĆEG DIJELA PRIJEDLOGA FINANCIJSKOG PLANA ZA 2023. GODINU I PROJEKCIJA ZA 2024. I 2025. GODINU

1. **UVOD**

Prijedlog financijskog plana Nastavnog zavoda za hitnu medicinu Varaždinske županije za razdoblje 2023.-2025. godina izrađen je prema metodologiji propisanoj Zakonom o proračunu (NN 144/21) i podzakonskim aktima kojima se regulira provedba zakonskih rješenja i to Pravilnikom o proračunskim klasifikacijama (NN 26/10, 120/13 i 1/20), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20) , Zakonom o fiskalnoj odgovornosti (NN 111/18) i Uputama za izradu proračuna Varaždinske županije za razdoblje 2023. – 2025. godine.

Odredbama članka 38. Zakonu o proračunu upravljačko tijelo usvaja prijedlog financijskog plana na razini skupine ekonomske klasifikacije za iduću proračunsku godinu i projekcije za slijedeće dvije proračunske godine.

Izrada financijskih planova zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Financijski plan Nastavnog zavoda za hitnu medicinu Varaždinske županije čine prihodi i primici te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja. Obrazloženje prijedloga financijskog plana sadrži obrazloženje općeg dijela financijskog plana po ekonomskoj klasifikaciji i izvorima financiranja, dok je posebni dio obrazložen po programima (projektima/aktivnostima).

Opći dio financijskog plana sastoji se od Sažetka Računa prihoda i rashoda i Sažetka Računa financiranja, Računa prihoda i rashoda i Računa financiranja te Prenesenog viška ili manjka prihoda nad rashodima.

1. **RAČUN PRIHODA I RASHODA**

Financijski plan Nastavnog zavoda za hitnu medicinu Varaždinske županije za 2023. godinu planiran je u iznosu od 5.087.876 eura.

Struktura Prijedloga financijskog plana sadrži:

* Prihodi od poslovanja: 5.087.876 eura
* Prihodi od prodaje nefinancijske imovine: 0 eura
* Rashodi poslovanja: 4.700.059 eura
* Rashodi za nabavu nefinancijske imovine: 372.155 eura
* Manjak prihoda iz prethodne godine: 15.662 eura.
  1. **Prihodi**

Ukupni prihodi za 2023. godinu planirani su u iznosu od 5.087.876 eura.

Pregled prihoda prema ekonomskoj klasifikaciji na razini skupine:

|  |  |  |
| --- | --- | --- |
| Vrsta prihoda | Iznos u eurima | Udio prihoda u strukturi ukupnih prihoda |
| **UKUPNI PRIHODI** | **5.087.876** | **100,00%** |
| **1. Prihodi poslovanja** | **5.087.876** | **100,00%** |
| -Pomoći iz inozemstva i od subjekata unutar općeg proračuna | 7.644 | 0,15% |
| -Prihodi od imovine | 3.982 | 0,08% |
| -Prihodi od upravnih i administrativnih pristojbi, pristojbi po posebnim propisima | 5.973 | 0,12% |
| -Prihodi od prodaje proizvoda i robe te pruženih usluga i prihodi od donacija | 59.725 | 1,17% |
| -Prihodi iz proračuna | 5.009.225 | 98,45% |
| -Kazne, upravne mjere i ostali prihodi | 1.327 | 0,03% |
| **2.Prihodi od prodaje nefinancijske imovine** | **0,00** | **0,00%** |

Prihodi planirani za 2023. godinu prema izvorima financiranja:

|  |  |
| --- | --- |
| Opći prihodi i primici-županijski proračun | 195.368 |
| Decentralizacija-županijski proračun | 195.103 |
| Ostale pomoći | 3.981 |
| Vlastiti prihodi | 65.698 |
| Prihodi za posebne namjene | 4.618.754 |
| Pomoći EU | 3.663 |
| Prihodi od nefinancijske imovine i nadoknade šteta s osnova osiguranja | 5.309 |

Prihodi poslovanja planirani su za 2023. g. u iznosu od 5.087.876 eura, a sastoje se od pomoći od izvanproračunskih korisnika (HZZO), pomoći proračunskim korisnicima iz proračuna koji im nije nadležan (Ministarstvo zdravstva), pomoći temeljem prijenosa EU sredstava za specijalizaciju iz hitne medicine, prihoda od imovine (kamate na depozite po viđenju ), prihoda po posebnim propisima (refundacije šteta i ostali nespomenuti prihodi), prihoda od prodaje proizvoda i robe te pruženih usluga, prihoda iz nadležnog proračuna za financiranje redovne djelatnosti, prihoda od HZZO-a na temelju ugovornih obveza i ostalih prihoda. Prihodi za posebne namjene planirani su u iznosu od 4.618.754 eura (prihodi koji se ostvaruju temeljem Ugovora o provođenju djelatnosti hitne medicine i djelatnosti sanitetskog prijevoza s Hrvatskim zavodom za zdravstveno osiguranje i čine 90,78% ukupnih prihoda). Ovi prihodi namijenjeni su za pokriće slijedećih rashoda: rashodi za zaposlene prema Temeljnom kolektivnom ugovoru za službenike i namještenike u javnim službama i Kolektivnom ugovoru za djelatnost zdravstva i zdravstvenog osiguranja, Uredbe o nazivima radnih mjesta i koeficijentima složenosti poslova u javnim službama, Pravilnika o plaćama i drugim materijalnim pravima radnika Nastavnog zavoda za hitnu medicinu Varaždinske županije u iznosu od 3.580.197 eura, materijalni rashodi u iznosu od 1.017.321 eur, financijski rashodi u iznosu od 5.309 eura i 15.927 eura za pokriće manjka iz prethodne godine.

Prihodi od županijskog proračuna planirani su sukladno Odluci o minimalnim financijskim standardima za decentralizirane funkcije za zdravstvene ustanove u iznosu od 195.103 eura, a služe za nabavu 3 vozila za sanitetski prijevoz.

Prihodi koje financira Varaždinska županija za programe iznad zakonskog standarda u iznosu od 195.368 eura utrošit će se za nabavu 2 vozila za sanitetski prijevoz, 1 defibrilator, 2 aspiratora (162.187 eura) i za edukacije stanovništva –„Sve što trebate znati o hitnoj medicinskoj službi“, predavanja u prosvjetnim ustanovama i održavanje tečaja „Osnovne mjere održavanja života“ , nabava baterije za autopulse Plus sustav, službene, radne i zaštitne odjeće te financiranje troškova školarina za medicinske sestre/tehničare na Studiju sestrinstva i Studiju Menadžment u sestrinstvu.

Vlastiti prihodi planirani su u iznosu od 65.698 eura, a odnose se na prihode od pruženih usluga ostalim korisnicima 90,91% (osiguranja na sportskim, kulturnim i dr. događanjima, usluge pružene neosiguranim osobama), prihodi od financijske imovine (kamate na depozite po viđenju) 6,06%, prihodi po posebnim propisima (refundacije rashoda iz prethodnih godina) 1,01% i ostalih prihoda u iznosu od 2,02%.Višak prihoda iz prethodne godine procijenjen je na 2.654 eura. Vlastitim prihodima pokrivaju se rashodi za zaposlene u iznosu od 42.471 eur, materijalni rashodi u iznosu od 11.016 eura i rashodi za nabavu nefinancijske imovine u iznosu od 14.865 eura.

Pomoći EU-planirani su prihodi od bespovratnih sredstava iz Europskog socijalnog fonda za specijalizaciju jednog doktora iz hitne medicine u iznosu od 3.663 eura, a pokrivaju rashode za zaposlene u iznosu od 876 eura i materijalne rashode u iznosu od 398 eura i pokriće manjka iz prethodne godine 2.389 eura.

Prihodi od pomoći iz nenadležnog proračuna u iznosu od 3.981 eur odnose se na prihode od HZZO-a za isplatu nagrada radnicima koji rade s pacijentima oboljelima od COVID 19 i prihoda od Ministarstva zdravstva za usluge pružene migrantima.

Prihodi od naknada s naslova osiguranja tj. refundacija šteta od osiguravajućeg društva planirani su u iznosu od 5.309 eura a namijenjeni su za popravke prijevoznih sredstava.

* 1. **Rashodi**

Ukupni rashodi za 2023. godinu planirani su u iznosu os 5.072.214 eura.

Pregled rashoda prema ekonomskoj klasifikaciji na razini skupine:

|  |  |  |
| --- | --- | --- |
| Vrsta rashoda | Iznos u eurima | Udio rashoda u strukturi ukupnih rashoda |
| **UKUPNI RASHODI** | **5.072.214** | **100,00%** |
| **1. Rashodi poslovanja** | **4.700.059** | **92,66%** |
| -Rashodi za zaposlene | 3.635.695 | 71,68% |
| -Materijalni rashodi | 1.047.110 | 20,64% |
| -Financijski rashodi | 5.309 | 0,10% |
| -Naknade građanima i kućanstvima na temelju osiguranja i ostale naknade | 11.945 | 0,24% |
| **2.Rashodi za nabavu nefinancijske imovine** | **372.155** | **7,34%** |
| **-**Rashodi za nabavu ne proizvedene dugotrajne imovine | 1.327 | 0,03% |
| - Rashodi za nabavu proizvedene dugotrajne imovine | 370.828 | 7,31% |

Rashodi planirani za 2023. godinu prema izvorima financiranja:

|  |  |
| --- | --- |
| Opći prihodi i primici-županijski proračun | 195.368 |
| Decentralizacija-županijski proračun | 195.103 |
| Ostale pomoći | 3.981 |
| Vlastiti prihodi | 68.352 |
| Prihodi za posebne namjene | 4.602.827 |
| Pomoći EU | 1.274 |
| Prihodi od nefinancijske imovine i nadoknade šteta s osnova osiguranja | 5.309 |

Od ukupnih rashoda najveći dio 71,68% se odnosi na rashode za zaposlene (bruto plaće, ostali rashodi za zaposlene i doprinosi na plaće) , zatim 20,64% na materijalne rashode (naknade troškova zaposlenima, rashodi za materijal i energiju, rashodi za usluge, naknade troškova zaposlenima izvan radnog odnosa, i ostali nespomenuti rashodi), 0,10% na financijske rashode (naknade za platni promet, zatezne kamate), 0,24% na školarine, te 7,34% na rashode za nabavu nefinancijske imovine (licenci, opreme i prijevoznih sredstava). Najveći udio rashoda financira se iz prihoda za posebne namjene – 90,75%.

**2.3.Preneseni rezultat**

Procijenjeni manjak prihoda iz prethodne godine pokrit će se iz ostvarenih prihoda u 2023. godini.

**2.4.Planirani prihodi za 2024. i 2025. godinu na razini skupine:**

|  |  |  |
| --- | --- | --- |
| Vrsta prihoda | Iznos - euri  2024. | Iznos - euri  2025. |
| **UKUPNI PRIHODI** | **5.183.093** | **5.411.640** |
| **1. Prihodi poslovanja** | **5.183.093** | **5.411.640** |
| -Pomoći iz inozemstva i od subjekata unutar općeg proračuna | 3.981 | 3.981 |
| -Prihodi od imovine | 3.982 | 3.982 |
| -Prihodi od upravnih i administrativnih pristojbi, pristojbi po posebnim propisima i naknada | 5.309 | 5.309 |
| -Prihodi od prodaje proizvoda i robe te pruženih usluga i prihodi od donacija | 63.707 | 66.361 |
| -Prihodi iz proračuna | 5.104.787 | 5.330.680 |
| -Kazne, upravne mjere i ostali prihodi | 1.327 | 1.327 |
| **2.Prihodi od prodaje nefinancijske imovine** | **0,00** | **0,00%** |

Prihodi planirani za 2024. i 2025. godinu prema izvorima financiranja:

|  |  |  |
| --- | --- | --- |
|  | **2024.** | **2025.** |
| Opći prihodi i primici-županijski proračun | 184.751 | 331.011 |
| Decentralizacija-županijski proračun | 195.103 | 195.103 |
| Ostale pomoći | 3.981 | 3.981 |
| Vlastiti prihodi | 69.016 | 71.670 |
| Prihodi za posebne namjene | 4.724.933 | 4.804.566 |
| Pomoći EU | 0 | 0 |
| Prihodi od nefinancijske imovine i nadoknade šteta s osnova osiguranja | 5.309 | 5.309 |

U projekcijama plana za 2024. godinu ukupni prihodi su veći zbog više planiranih prihoda za posebne namjene (HZZO – ugovor o provođenju djelatnosti hitne medicine i sanitetskog prijevoza) i vlastitih prihoda s osnova osiguranja na raznim događanjima, a u 2025.g. i zbog većeg iznosa iz županijskog proračuna izvor opći prihodi i primici za nabavu vozila za hitnu medicinu. Vrste prihoda su iste kao i u 2023. godini osim što nema prihoda – pomoći EU- specijalizacija iz hitne medicine završava 2023. g. Vrste rashoda su iste kao i u 2023.godini, a iznosi su veći za rashode za zaposlene (veći broj zdravstvenih radnika s višom i visokom stručnom spremom, završenim specijalizacijama i poslijediplomskim studijem, povećanja osnovice za plaće radnika i ostalih materijalnih prava) i materijalne rashode (porast cijena materijala, energije i usluga). Do većih odstupanja u prihodima za 2023. i 2024. g. u odnosu na već prihvaćene projekcije za razdoblje 2022.-2024.g. došlo je zbog promjene iznosa dodijeljenih iz proračuna Varaždinske županije za nabavu nefinancijske imovine (vozila i medicinske opreme), većih vlastitih prihoda zbog održavanja raznih kulturnih, sportskih i dr. događaja na kojima je potrebno osigurati prisustvo tima hitne medicinske službe, prihoda za posebne namjene (prihodi od HZZO na temelju ugovornih odnosa – veća glavarina zbog promjene iznosa vrijednosti i sastava timova (veći broj bacc.med.tehničara u timovima hitne medicine).

**3.RAČUN FINANCIRANJA**

U računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

OBRAZLOŽENJE POSEBNOG DIJELA PRIJEDLOGA FINANCIJSKOG PLANA ZA 2023. GODINU I PROJEKCIJA ZA 2024. I 2025. GODINU

|  |
| --- |
| **NASTAVNI ZAVOD ZA HITNU MEDICINU VARAŽDINSKE ŽUPANIJE** |
| **SAŽETAK DJELOKRUGA RADA:**  Nastavni zavod za hitnu medicinu Varaždinske županije obavlja slijedeće djelatnosti:   * izvan bolničku hitnu medicinu na području Varaždinske županije, * organizira i osigurava popunjavanje mreže timova na području Varaždinske županije, * obavlja poslove sanitetskog prijevoza, * sudjeluje u provedbi obrazovanja zdravstvenih radnika, * planira, organizira i sudjeluje u obrazovanju stanovništva iz područja hitne medicine na svom području, * osigurava javne skupove, priredbe i sportske susrete za područje Varaždinske županije na zahtjev organizatora skupa, priredbe i sportskog susreta |
| **ORGANIZACIJSKA STRUKTURA:**  Sjedište Zavoda je u Varaždinu, a ispostave su u Ivancu, Ludbregu i Novom Marofu  Zavod ima organizirane djelatnosti kao temeljne organizacijske oblike:   1. Djelatnost za hitnu medicinu – 25 timova T -1 (liječnik, medicinski tehničar i vozač) i 5 timova prijavno dojavne jedinice (2 med.sestre/tehničari) - popunjeno 2. Djelatnost za sanitetski prijevoz – 15,5 timova (2 medicinska tehničara i 2 vozača) - popunjeno   Uz temeljne organizacijske oblike ima ustrojeno i:   * Ravnateljstvo (planirano 5, popunjeno 4) * Služba za pravno-administrativne poslove (3 planirano i popunjeno) * Služba za knjigovodstveno-računovodstveno-financijske poslove (6 planirano, 5 popunjeno) * Jedinica za osiguranje i unapređenje kvalitete zdravstvene zaštite (1 planirano i popunjeno) * Jedinica za obavljanje nastave iz područja hitne medicine- nastavni centar izvanbolničke hitne medicine (1 planirano i popunjeno). |
| **FINANCIJSKI PLAN:**  Unutar razdjela planiraju se slijedeći programi:   | **R.b.** | **Naziv programa** | **Plan 2023.** | **Projekcija 2024.** | **Projekcija**  **2025.** | | --- | --- | --- | --- | --- | | 01. | PROGRAMI EUROPSKIH POSLOVA | 1.274 |  |  | | 02. | PROGRAMI U ZDRAVSTVENOJ ZAŠTITI IZNAD ZAKONSKOG STANDARDA | 195.368 | 184.751 | 331.011 | | 03. | JAVNE USTANOVE U ZDRAVSTVU | 4.875.572 | 4.998.342 | 5.080.629 | |  | **Ukupno razdjel:** | **5.072.214** | **5.183.093** | **5.411.640** | |
| **PROGRAM: PROGRAMI EUROPSKIH POSLOVA** | |
| **OPIS PROGRAMA:**  U okviru ovog programa planirana su sredstva za specijalizaciju jednog liječnika iz hitne medicine, kako bi se poboljšale usluge izvan bolničke hitne medicine, odnosno osnažila Mreža hitne medicine u Varaždinskoj županiji. Specijalizacija završava 2023. godine. | |
| **ZAKONSKA I DRUGA PODLOGA ZA UVOĐENJE PROGRAMA:**  Pravilnik o specijalističkom usavršavanju doktora medicine,  Ugovor od dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. UP.02.2.1.02.0033 Specijalizacijom do visokokvalitetnih usluga hitne medicine | |
| **PROCJENA I ISHODIŠTE POTREBNIH SREDSTAVA:**  Unutar programa planiraju se slijedeće aktivnosti/projekti:   |  |  |  |  |  | | --- | --- | --- | --- | --- | | **R.b.** | **Naziv aktivnosti/projekta** | **Plan 2023.** | **Projekcija 2024.** | **Projekcija 2025.** | | 01. | Međunarodni projekti u zdravstvu | 1.274 |  |  | |  | **Ukupno program:** |  |  |  |   ***Međunarodni projekti u zdravstvu***  U okviru predmetnog proračunskog projekta planirani su u 2023. g. rashodi za zaposlene u iznosu od 876 eura i materijalni rashodi u iznosu od 398 eura. Projekt završava 2023. godine. | |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**  Cilj je osigurati kvalitetnu hitnu medicinsku uslugu, veću učinkovitost i poboljšanje pristupa zdravstvenoj zaštiti na primarnoj razini. S većim brojem specijalista u timovima hitne medicine usluga pružena pacijentima bit će kvalitetnija, osnažuje se mreža hitne medicine     |  |  |  |  |  |  |  |  | | --- | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** | | Povećanje broja specijalista iz hitne medicine | Povećanjem broja specijalizacija iz hitne medicine povećava se kvaliteta pružene hitne medicinske usluge | broj | 3 | Zavod | 5 | 5 | 5 | | |

|  |
| --- |
| **PROGRAM: PROGRAMI U ZDRAVSTVENOJ ZAŠTITI IZNAD ZAKONSKOG STANDARDA** |
| **OPIS PROGRAMA:**  Podizanje kvalitete zdravstvene usluge stručnim usavršavanjem medicinskih tehničara/sestara, nabavom nove opreme i održavanjem postojeće, te edukacijom stanovništva o hitnoj medicinskoj službi |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o proračunu (NN 144/21.)  Upute za izradu Proračuna Varaždinske županije  Pravilnik o uvjetima, organizaciji i načinu obavljanja hitne medicine (NN 71/16.)  Pravilnik o organizaciji i načinu obavljanja djelatnosti sanitetskog prijevoza (NN 72/19. )  Ugovor o provođenju programa zdravstvene zaštite iznad standarda s Varaždinskom županijom |
| **PROCJENA I ISHODIŠTE POTREBNIH SREDSTAVA:**  Unutar programa planiraju se slijedeće aktivnosti/projekti:   |  |  |  |  |  | | --- | --- | --- | --- | --- | | **R.b.** | **Naziv aktivnosti/projekta** | **Plan 2023.** | **Projekcija 2024.** | **Projekcija**  **2025.** | | 01. | Nabava opreme i dodatna ulaganja u zdrav. objekte | 162.187 | 151.570 | 297.830 | | 02. | Program "Zdrava županija" | 33.181 | 33.181 | 33.181 | |  | **Ukupno program:** | **195.368** | **184.751** | **331.011** |   ***Nabava opreme i dodatna ulaganja u zdravstvene objekte***  Obuhvaća aktivnost nabave vozila za sanitetski prijevoz u 2023. i 2024.g., a u 2025.g. vozila za hitnu medicinu i nabavu potrebne medicinske opreme kao zamjena za dotrajalu i smanjenje troškova održavanja (defibrilatori, aspiratori i respiratori).  ***Program "Zdrava županija“***  Obuhvaća aktivnosti podizanja svijesti i edukacija stanovništva iz područja hitne medicine pod nazivom „Sve što trebate znati o hitnoj medicinskoj službi“, održavanje predavanja u prosvjetnim ustanovama i održavanje tečaja „Osnovne mjere održavanja života“, stručno usavršavanje medicinskih sestara/tehničara na Studiju sestrinstva i Menadžment u sestrinstvu kako bi se poboljšala kvaliteta izvanbolničke hitne medicinske usluge, te nabava baterije za autopulse Plus sustav (2023.g.) i neophodne radne odjeće. |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**  Pružanje što kvalitetnije i učinkovitije hitne medicinske usluge stanovnicima Varaždinske županije, racionalizacija broja sanitetskih prijevoza i smanjivanje troškova tekućeg i investicijskog održavanja prijevoznih sredstava, smanjenje dolazaka u prostor za reanimaciju ne hitnih pacijenata   |  |  |  |  |  |  |  |  | | --- | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** | | Smanjenje ne hitnih intervencija u odnosu na ukupan broj intervencija | Kako bi se pravovremeno pružila usluga najugroženijima potrebno je educirati stanovništvo kada zvati hitnu medicinskoj službu | % | 66 | Zavod | 64 | 62 | 60 | | Povećanje broja medicinskih tehničara/sestara sa višom i visokom stručnom spremom | Usavršavanjem medicinskih tehničara/sestara radi se na profesionalnom rastu i razvoju koji je neophodan za kvalitetno pružanje zdravstvene usluge | Broj VŠS  Broj VSS | 19  5 | Zavod  Zavod | 19  7 | 21  9 | 21  11 | |
| **PROGRAM: JAVNE USTANOVE U ZDRAVSTVU** |
| **OPIS PROGRAMA:**  Zavod obavlja usluge izvanbolničke hitne medicine i sanitetskog prijevoza.  Zavod sklapa ugovor o provođenju djelatnosti izvanbolničke hitne medicine i sanitetskog prijevoza s Hrvatskim zavodom za zdravstveno osiguranje sukladno općim aktima Hrvatskog zavoda za zdravstveno osiguranje i Mreži hitne medicine (NN 49/16 i 67/17.) te normativu i standardu timova sanitetskog prijevoza sukladno općem aktu Hrvatskog zavoda za hitnu medicinu. Za obavljanje hitne medicine ugovoreno je 25 timova T-1, 5 prijavno dojavnih jedinica, 15,5 timova sanitetskog prijevoza. Prioritet Zavoda je da se svakom pacijentu osigura pravo na kvalitetnu zdravstvenu zaštitu sukladno njegovom zdravstvenom stanju i opće prihvaćenim stručnim standardima u okviru zakonitog i odgovornog poslovanja.  Zavod ostvaruje sredstva sukladno Odluci o minimalnim financijskim standardima za decentralizirane funkcije za zdravstvene ustanove te određivanju namjene i raspodjele unutar zdravstvenih ustanova od strane Varaždinske županije koja je osnivač Zavoda za nabavu opreme.  Zavod također pruža usluge osiguranja na javnim skupovima, kulturnim, sportskim i drugim događanjima, pruža usluge neosiguranim osobama, na zahtjev MUP-a, Ministarstva pravosuđa, Centara za socijalnu skrb i drugih pravnih osoba te radi edukacije zdravstvenih i nezdravstvenih radnika u Nastavnom centru u Ludbregu. |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o zdravstvenoj zaštiti (NN 100/18., 125/19. i 147/20.)  Zakon o obveznom zdravstvenom osiguranju (NN 80/13. , 137/13. i 98/19.)  Mreža hitne medicine (NN 49/16. i 67/17.)  Pravilnik o uvjetima, organizaciji i načinu obavljanja hitne medicine (NN 71/16.)  Pravilnik o organizaciji i načinu obavljanja djelatnosti sanitetskog prijevoza (NN 72/19.)  Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN 56/17., 30/18.,119/18., 94/19., 22/20., 123/20. i 12/21.)  Odluka o minimalnim financijskim standardima za decentralizirane funkcije za zdravstvene ustanove Upute za izradu Proračuna Varaždinske županije |
| **PROCJENA I ISHODIŠTE POTREBNIH SREDSTAVA:**  Unutar programa planiraju se slijedeće aktivnosti/projekti:   |  |  |  |  |  | | --- | --- | --- | --- | --- | | **R.b.** | **Naziv aktivnosti/projekta** | **Plan 2023.** | **Projekcija 2024.** | **Projekcija 2025.** | | 01. | Redovna djelatnost ustanova u zdravstvu | 4.525.581 | 4.646.626 | 4.728.913 | | 02. | Investicijsko ulaganje - izgradnja objekata, nabava opreme | 204.659 | 205.721 | 205.721 | | 03. | Informatizacija | 6.636 | 6.636 | 6.636 | | 04. | Investicijsko i tekuće održavanje objekata i opreme | 138.696 | 139.359 | 139.359 | |  | **Ukupno program:** | **4.875.572** | **4.998.342** | **5.080.629** |   ***Redovna djelatnost***  Obuhvaća aktivnosti pružanja zdravstvenih usluga izvanbolničke hitne medicine i sanitetskog prijevoza temeljem Ugovora sklopljenog s Hrvatskim zavodom za zdravstveno osiguranje, pružanja usluga osiguranja na raznim manifestacijama, pružanja zdravstvenih usluga drugim osobama na zahtjev i edukacije zdravstvenih i nezdravstvenih radnika u Nastavnom centru Zavoda.  ***Investicijsko ulaganje - izgradnja objekata, nabava opreme***  Obuhvaća aktivnosti nabave nefinancijske imovine potrebne za obavljanje djelatnosti iz decentraliziranih sredstava, općih prihoda i primitaka i vlastitih prihoda.  ***Informatizacija***  Obuhvaća aktivnosti tekućeg i investicijskog održavanja računalne opreme i programa iz prihoda za posebne namjene, te nabava nove računalne opreme i licenci iz vlastitih prihoda.  ***Investicijsko i tekuće održavanje objekata i opreme***  Obuhvaća aktivnosti tekućeg i investicijskog održavanja nefinancijske imovine (opreme i vozila) u Zavodu i kod drugih ovlaštenih pravnih osoba iz prihoda za posebne namjene i prihoda od nadoknade šteta s osnova osiguranja. |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**  **Učinkovitija izvan bolnička hitna medicina i sanitetski prijevoz**  Postizanje i održavanje standarda Hrvatskog zavoda za hitnu medicine da vrijeme dolaska tima izvanbolničke HMS do pacijenta u urbanim sredinama treba iznositi do 10 min. u 80% slučajeva, a u ruralnim sredinama do 20 min. isto u 80% slučajeva uz napomenu da od dojave do dolaska u bolnicu ne prelazi se vrijeme od jednog sata u 80% slučajeva.  Opisani standardi su sukladni svjetskim standardima zbrinjavanja stanja koja neposredno ugrožavaju ljudski život i zdravlje.\*  \*Standard Hrvatskog zavoda za hitnu medicinu   |  |  |  |  |  |  |  |  | | --- | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** | | Smanjenje prosječnog vremena čekanja na intervenciju HMS | Kroz kraće vrijeme odaziva na intervenciju eliminira se mogućnost pogoršanja stanja pacijenta zbog proteka vremena | Vrijeme čekanja na intervenciju u minutama urbanim sredinama, a u ruralnim sredinama | 13  16 | Zavod  Zavod | 10  16 | 10  16 | 10  16 | | Racionalizacija broja sanitetskih prijevoza | Racionalizacijom prijevoza omogućuje se pravovremena usluga prijevoza svim pacijentima kojima je potreban i skraćuje vrijeme čekanja | Broj prevezenih pacijenta | 52.759 | Zavod | 51.000 | 50.000 | 50.000 | |

Ravnatelj:

Mladen Smoljanec, mag.oec.